২০২৩ সংযুক্ত আরব আমিরাত ত্রিদেশীয় সিরিজ
২০২৩ সংযুক্ত আরব আমিরাত ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ২০শ পর্ব যা ২০২৩ সালের ফেব্রুয়ারি ও মার্চ মাসে সংযুক্ত আরব আমিরাতে অনুষ্ঠিত হয়। সিরিজটি ছিল নেপাল, পাপুয়া নিউ গিনি ও সংযুক্ত আরব আমিরাতের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ।